ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ጎንጺ ሱዳን፡ ላዕለዋይ ኮማንደር ሄመቲ ነቲ ሓድሽ ስምምዕ ከም ዘተግብር ቃል ኣትዩ 17 ነሓሰ 2019 ምንጪ ስእሊ, AFP መግለጺ ስእሊ, ብዙሓት፡ ድሕሪ ነዊሕ ኣመታት ወተሃደራዊ ግዝኣት፡ ሱዳን ብሲቪላዊ መንግስቲ ክትመሓደር እያ ኢሎም ተስፋ ይገብሩ ወተሃደራዊ ቤት ምኽሪ ሱዳንን ጥምረት ስቪላውያን ተቓወምትን፡ ታሪኻዊ ስምምዕ ምምርቓሕ ስልጣን ከቲሞም። እዚ ስምምዕ፡ ካብቶም ስቪላትን ወተሃደራትን ዝተወጻጽኡ ኣባላት ዘለዎ ሓድሽ ቤት ምኽሪ ምምሕዳር ክቐውም ዘረጋግጽ፡ ከምኡ'ውን ስቪላዊ ምምሕዳር ክምስረትን ሃገራዊ መረጻ ክካየድን መገዲ ዝኸፍትን'ዩ። ቁልፊ ወተሃደራዊ መራሒ ሱዳን መሓመድ ሓምዳን 'ሄመቲ' ዳግሎ፡ ምስ ተቓወምቲ ዝተበጽሐ ስምምዕ ምምርቓሕ ስልጣን ንምትግባር ቃል ኣትዩ። ኣብ ሱዳን፡ ሓያል ሰብኣይ ተገይሩ'ዩ ዝቑጸር። ሄመቲ ዳግሎ ምስ ቢቢሲ ኣብ ዝገበሮ ቃለ መሕትት፡ ክልቲኦም ወገናት ሎሚ ድሕሪ ቐትሪ እቲ ስምምዕ ከም ዝፍረም ገሊጹ ነይሩ። እዚ፡ ንኣዋርሕ ዝቐጸለ ዘይምርግጋእ ሱዳን ብምብቃዕ ሓድሽ ሲቪላዊ ምምሕዳር ክምሰርት ተስፋ ተገይሩሉ ኣሎ። ኣብ ሱዳን ጎነጽ ዝተሓወሶ ናይ ተቓውሞ ሰልፍታት ይካየድ ኣሎ ሓድሽ ዋግዋጎ ተስፋ ንሰውራውያን መንእሰያት ሱዳን ሰልፈኛታት ደገፍቲ ዲሞክራሲ፡ ናዕብን ሰልፍን ከካይዱ ድሕሪ ምጽንሖም፡ ፕሬዝደንት ኦማር ኣልበሽር ኣብ ወርሒ ሚያዚያ ብወተሃደራዊ ዕልዋ መንግስቲ ክእለ ተገይሩ። ብመሰረት እዚ ሓድሽ ስምምዕ፡ ሃገራዊ ምርጫ ክሳብ ዝካየድ ሽዱስተ ሲቪላውያንን ሓሙሽተ ጀነራላትን ዝሓዘ ሉኣላዊ ባይቶ ነታ ሃገር ከመሓድራ'ዩ። ምንጪ ስእሊ, AFP መግለጺ ስእሊ, መሓመድ ሓምዳን 'ሄመቲ' ሄመቲ እንታይ ኢሉ?
